เรื่องร้องเรียน: มีคนไร้บ้านนอนอยู่ที่หน้าปากซอยสุขุมวิท 101 มาหลายวัน อาการนอนนิ่งๆเป็นห่วง อาจะเกิดอันตราย
การดำเนินการของเจ้าหน้าที่: เจ้าหน้าที่ฝ่ายพัฒนาชุมชนและสวัสดิการสังคม ลงพื้นที่ตรวจสอบร่วมกับ เจ้าหน้าที่ฝ่ายเทศกิจและเจ้าหน้าที่สายตรวจสถานีตำรวจนครบาลพระโขนง พบบุคคลดังกล่าวนอนหลับบริเวณต้นซอย 101 มีอาการมึนเมา จากการสอบถามได้ความว่า ชื่อ นายสมชาย อายุ 66 ปี มีที่อยู่อาศัยเป็นหลักแหล่ง โดยพักอาศัยกับญาติอยู่ที่ปุณณวิถี 22 หมู่บ้านรังสิยา เบื้องต้นได้นำตัวนายสมชายนำส่งที่บ้านและพูดคุยกำชับให้ทางญาติช่วยดูแล ไม่ปล่อยปละละเลยให้มานอนตามริมถนน เพราะอาจจะสร้างความหวาดกลัวให้กับประชาชน
ความเห็นของผู้แจ้ง: ขอบคุณมากครับ
พื้นที่: แขวงบางจาก เขตพระโขนง กรุงเทพมหานคร